kardosdrur/scandi-wiki huggingface dataset:
Rodsteenseje

Rodsteenseje er en privatejet herregård, der ligger i Odder Sogn, Hads Herred, Odder Kommune i Midtjylland. Gården ligger kun 2 km fra Odder. Hovedbygningen er opført i 1681. 

Rodsteenseje er opstået af herregården Hovedstrup. Gården og landsbyen Hovitorp/Hovedstrup lå hvor boligkvarteret Præstelunden idag ligger mellem Houvej og Randlevvej i sydøstlige Odder. Gården nævnes i første del af 1300-tallet og forblev privatejet indtil 1481, hvor gården blev lagt ind under kronen og godset Åkær. 

Efter tabet af Skåne i 1660 overtog rigets drost Joachim Gersdorff blandt andre Åkær med Hovedstrup. Gersdorff fik dette som erstatning for afgivet land i Skåne. Gersdorff døde allerede i 1661 og hans ni arvinger delte arven. Det blev datteren Sophie Amalie der fik Hovedstrup. Hun var gift med Admiral Rodsteen.

Sophie Amalie og Admiral Rodsteen ændrede nu gårdens navn til Rodsteenseje og i 1681 byggede de en ny hovedbygning 1 km mod syd: En trefløjet bindingsværksbygning i en etage over en høj kælder der var kampestensbeklædt. I 1700-tallet blev der tilføjet et tårn på gårdsiden. Gården gik i arv til 1817. I 1835 blev den købt af Otto Valdemar Hagemann på auktion.

En senere ejer Eigil Schmiegelow oprettede et mejeri på gården. Gårdens ejere er en del af byen Odders historie idet gården ligger lige i udkanten af byen. Steen Steensen Blicher kom i en periode på gården. Avlsbygningerne brændte i 1918 og nye måtte opføres. 

Rodstenseje Gods er på 271,2 hektar.

Ejere af Rodstenseje 
 (1320-1340) Laurids Truidsen
 (1340) Cecilie Lauridsdatter Truidsen gift Rostrup
 (1340-1353) Markvard Rostrup
 (1353) Elsebe Markvardsdatter Rostrup gift Allæsen
 (1353-1395) Jens Allæsen
 (1395-1420) Elsebe Markvardsdatter Rostrup gift Allæsen
 (1420-1450) Laurids Jensen Allæsen
 (1450-1485) Christen Steen
 (1485-1540) Henrik Christensen Steen
 (1540-1575) Christen Henriksen Steen
 (1575) Else Christensdatter Steen gift Brockenhuus
 (1575-1581) Oluf Brockenhuus
 (1581-1661) Kronen
 (1661) Joachim von Gersdorff
 (1661-1674) Joachim von Gersdorffs dødsbo
 (1674) Sophie Amalie Joachimsdatter von Gersdorff gift Rodsteen
 (1674-1706) Jens Rodsteen
 (1706) Øllegaard Jensdatter Rodsteen gift Rantzau
 (1706-1724) Frederik Christian Rantzau
 (1724-1736) Øllegaard Jensdatter Rodsteen gift Rantzau
 (1736-1754) Malte Hannibalsen Sehested
 (1754-1790) Sophie Amalie Rantzau gift Sehested
 (1790-1791) Mette Sophie Maltesdatter Sehested gift von Weinigel
 (1791-1797) Peter von Weinigel
 (1797-1817) Mette Sophie Maltesdatter Sehested gift von Weinigel
 (1817-1835) Christian Magnus von Voss
 (1835-1857) Otto Valdemar Hagemann
 (1857-1869) Torkild Christian Dahl / Henrik Christian Leonhard Møller
 (1869-1915) Christian Frederik Emil von Holstein-Rathlou
 (1915) Christen Lund
 (1915-1927) Aksel Høyer
 (1927-1954) Eigil Schmiegelow
 (1954-1990) A.W. Nielsen / Rodstenseje Hovedgård A/S
 (1990-2011) Rodstenseje Hovedgård A/S v/a Kirsten Eriknauer
 (2011-) Johan Koed-Jørgensen

Herregårde i Odder Kommune
Herregårde i Århus Amt
Godser på jyske halvø
Fredede slotte og herregårde i Danmark
James Chadwick

James Chadwick (født 20. oktober 1891 i Cheshire, død 24. juli 1974 i Cambridge) var en engelsk fysiker, der opdagede neutronen i 1932, en partikel magen til protonen, men uden elektrisk ladning. Han hjalp med fremstillingen af atombomben i USA, som senere blev udløst over Hiroshima.

Han modtog Nobelprisen i fysik i 1935 for sin opdagelse af neutronen.

Referencer

Eksterne henvisninger 

Fysikere fra England
Nobelprismodtagere i fysik
Nobelprismodtagere fra Storbritannien
Modtagere af Copleymedaljen
Gerhard Domagk

Gerhard Domagk (født 30. oktober 1895 i Brandenburg, død 24. april 1964 i Königsfeld im Schwarzwald) var en tysk læge, som i 1932 udviklede det første sulfonamid-præparat, der viste sig at være effektivt over for visse bakterier, som f.eks. pneumokokker, som fremkalder lungebetændelse. Domagk blev i 1939 tildelt Nobelprisen i medicin, men da Adolf Hitler nægtede ham at modtage den, fik han den først overrakt i 1947.

Eksterne henvisninger 

Læger fra Tyskland
Nobelprismodtagere i medicin
Nobelprismodtagere fra Tyskland
Cheshire

Cheshire er et grevskab i England med Chester som administrationsby. Grevskabet tilhører regionen North West England og grænser op til Merseyside, Stor-Manchester, Derbyshire, Staffordshire og Shropshire samt det walisiske grevskab Clwyd. Pr. 2002 boede der 986.079 indbyggere i grevskabet, som totalt dækker et areal på 2.343 km².
Streetlight Manifesto

Streetlight Manifesto er et amerikansk skapunkband fra New Jersey. Bandet begyndte som en sammenslutning af medlemmer fra to andre populære skapunkbands – Catch 22 og One Cool Guy. Bandet blev dannet allerede i 2001, men deres debutplade Everything Goes Numb udkom først i 2003. Alle sangene bliver skrevet af sanger og guitarist Tomas Kalnoky. 
De fleste af bandets medlemmer er også med i sideprojektet Bandits of The Acoustic Revolution, også forkortet Botar.

Diskografi 
 Everything Goes Numb (2003)
 Keasbey Nights (2006)
 Somewhere in the Between (2007)
 99 Songs of Revolution: Vol. 1 (2010)
 The Hands That Thieve (2013)

Eksterne henvisninger 

 Officiel Hjemmeside

 Pure Volume side 
 Streetlight Manifesto Lyrics 

Ska
Musikgrupper fra USA
Musikgrupper fra 2002
Asbjørn Riis

Asbjørn Riis (født 28. juli 1957 i Nykøbing Mors) er en dansk entertainer og wrestler. Han blev kendt i Danmark, da han udfyldte værtsrollen i tv-programmet Bjørns Wrestling på TV3 i 1993, hvor han optrådte som Bjørn. I programmet blev han kendt for sine udråb, når han kommenterende wrestling kampene "YEAAAAH!", "Fy for pyffer - Lige til en Hovedpine nr. 135" og "U-BEHAGELIG!". Han driver i dag Bjørns Wrestling og Træningscenter på Mors.

Baggrund 
Riis er uddannet som pro-wrestler i USA og blev trænet på Wrestling school of Hard Knocks - San Bernadino Californien af Bill Anderson WWE stil og Jesse Fernandez Lucha Libre stil 1990-1992 samt på wrestling skolen WCW Powerplant 1995 i Atlanta. Han har medvirket i over 100 tv programmer og tv-serier, såsom Robinson Ekspeditionen, Fangerne på Fortet, Cosmos Chaos og Børnebussen.

Han har desuden spillet roller i fem film – bl.a. den amerikanske spillefilm Den 13. kriger (1997) hvori han spillede vikingen Halga The Wise. Riis er uddannet på skuespillerskolen Van Mar Academy 1990-1992.

Han optrådte som tegneseriehelten Kodenavn Bjørn, produceret af H. Christian Vang, nu kendt for sin optræden i DR3-serien "Skindet bedrager". Desuden medvirket i humoristiske tv-reklamer for Tuborg Squash, Kohberg Rugbrøds og Fitness.dk reklamer med flere.

I 2015 medvirkede Riis i realityshowet Mig og min mor med sine fire sønner Kristian, Klaus, Kasper og Kenneth på Kanal 5.

Privat 
Han er gift med Eli Johanne Myren Riis siden 1985 og de har 4 drenge: Kristian (1984), Klaus (1987), Kasper (1991) og Kenneth (1995).

Referencer

Eksterne henvisninger 
 
 

Wrestlere fra Danmark
Deltagere i Robinson Ekspeditionen
Personer fra Nykøbing Mors
OB Cup

OB Cup er en årlig tennisturnering for nogle af de bedste danske tennisspillere.  

Turneringen, der afvikles i starten af august, afholdes af Tennis Club Odense (tidligere OB Tennis) og spilles på grus i Odense. Vinderen af herresinglerækken får kr. 3.000,-.

I 2006 deltog bl.a. Andreas Laulund (nr. 5 i Danmark), Ole Jensen (nr. 6) og Tore D. Skjold (nr. 8), men det blev dog den lokale spiller, Morten Garbers, der løb med titlen. I damesinglerækken deltog bl.a. Maria Christensen (nr. 6) og Marie-Louise Frølich (nr. 8), men vinderen blev Line Lauridsen.

Tidligere vindere 

Herresingle

 2006 Morten Garbers
 2005 Allan Theils

Damesingle

 2006 Line Lauridsen

Tennisturneringer
Shining Wizard

En Shining Wizard er en wrestlingmanøvre, der benyttes på en modstander, der er ved at rejse sig fra et tidligere angreb, eller sidder på hug: Angriberen løber op på modstanderen ved at bruge knæet/hoften som afsats og hamrer knæet ind i hovedet på modstanderen samtidig med, at angriberen lader sig falde ned på ryggen.

Wrestling
Mezmerize

Mezmerize er det fjerde album fra System of a Down, samt den første halvdel af dobbeltalbummet Mezmerize/Hypnotize. 
Albummet er produceret af Rick Rubin og Daron Malakian. Det blev udgivet den 17. maj – seks måneder før Hypnotize. Sangen Soldier Side (intro) bliver færdiggjort på Hypnotize CD'en.
På albummet har Daron Malakian og Serj Tankian delt sangene op, så de synger nogenlunde lige meget. 
Albummet debuterede som nr. 1 på hitlisterne i bl.a. USA og Canada.

Spor 
 "Soldier Side" (Lyrik og Musik af Malakian)  – 1:03
 "B.Y.O.B. (Bring Your Own Bombs)" (Lyrik af Malakian, Tankian: Musik af Malakian)  – 4:15
 "Revenga" (Lyrik af Malakian, Tankian: Musik af Malakian)  – 3:50
 "Cigaro" (Lyrik af Malakian, Tankian: Musik af Malakian) – 2:11
 "Radio/Video" (Lyrik og Musik af Malakian)  – 4:13
 "This Cocaine Makes Me Feel Like I'm On This Song" (Lyrik af Malakian, Tankian: Musik af Malakian)  – 2:08
 "Violent Pornography" (Lyrik og Musik af Malakian)  – 3:31
 "Question!" (Lyrik af Tankian: Musik af Tankian, Malakian)  – 3:20
 "Sad Statue" (Lyrik af Malakian, Tankian: Musik af Malakian)  – 3:27
 "Old School Hollywood" (Lyrik og Musik af Malakian)  – 2:58
 "Lost in Hollywood" (Lyrik af Malakian, Tankian: Musik af Malakian)  – 5:20

Musikere 
 Serj Tankian – Vokal, keyboard
 Daron Malakian – Vokal, guitar
 Shavo Odadjian – Bas, bagvokal
 John Dolmayan – Trommer

Placering på hitliste

Album 
Billboard magazine (Nord amerika)

Singler 

Album fra 2005
System of a Down-album
EM i svømning

Europamesterskabet i svømning er afholdt på langbane (50 m) siden 1926. Der findes også en anden version af EM i svømning, som foregår på kortbane (25 m) siden 1991.

EM i svømning (langbane) 
{| class="wikitable"
! width="50px"|År
! width="90px"|Værtsby
! width="120px"|Værtsland
|-
|align="center"|1926
|Budapest
||
|-
|align="center"|1927
|Bologna
|
|-
|align="center"|1931
|Paris
|
|-
|align="center"|1934
|Magdeburg
|
|-
|align="center"|1938
|London
| Storbritannien
|-
|align="center"|1947
|Monte Carlo
| Monaco
|-
|align="center"|1950
|Wien
|
|-
|align="center"|1954
|Torino
|
|-
|align="center"|1958
|Budapest
|
|-
|align="center"|1962
|Leipzig
| DDR
|-
|align="center"|1966
|Utrecht
|
|-
|align="center"|1970
|Barcelona
|
|-
|align="center"|1974
|Wien
|
|-
|align="center"|1977
|Jönköping
|
|-
|align="center"|1981
|Split
| Jugoslavien
|-
|align="center"|1983
|Rom
|
|-
|align="center"|1985
|Sofia
|
|-
|align="center"|1987
|Strasbourg
|
|-
|align="center"|1989
|Bonn
|
|-
|align="center"|1991
|Athen
|
|-
|align="center"|1993
|Sheffield
| Storbritannien
|-
|align="center"|1995
|Wien
|
|-
|align="center"|1997
|Sevilla
|
|-
|align="center"|1999
|Istanbul
|
|-
|align="center"|2000
|Helsinki
|
|-
|align="center"|2002
|Berlin
|
|-
|align="center"|2004
|Madrid
|
|-
|align="center"|2006
|Budapest
|
|-
|align="center"|2008
|Eindhoven
|
|-
|align="center"|2010
|Budapest
||
|-
|align="center"|2012
|Debrecen
||
|-
|align="center"|2014
|Berlin
||
|-
|align="center"|2016
|London
||
|}

Medaljeoversigt (1926–2014) 

Bemærk: Tabellen inkluderer medaljer vundet i svømning (siden 1926), udspring (siden 1926), synkronsvømning (siden 1974), åbentvand-svømning (siden 1993) og vandpolo fra 1926 til og med 1997 da disciplinen var en del af stævnet. Fra 1999 blev vandpolo arrangeret separat og fik sin egen turnering.
High flying

High flying er en form for wrestling, hvor rebene om kamppladsen benyttes meget. Det er mest de små wrestlere, som mestrer de store dyk og flotte manøvrer fra top reb, men også enkelte af de store wrestlere kan kaste sig selv rundt i fantastiske manøvrer.

Kendte "high flyers" er Rey Mysterio, Billy Kidman, Shannon Moore, Eddie Guerrero, Blitzkrieg, Juventud Guerrera, Psicosis Og Jeff Hardy

 

Wrestling
Atlantik

Atlantik er en open source computerspilsklon af det klassiske brætspil Monopoly til KDE skrivebordsmiljøet.

Det kan spilles mod andre spillere via LAN eller internettet, ved at bruge Monopd-serveren.

Linux-spil
Frie computerspil
Rasmus Rap

Rasmus Rap (originaltitel: Alfred J. Kwak) er en hollandsk tegnefilmsserie af Herman Van Veen om anden Rasmus, der mister sine forældre tidligt. En muldvarp tager sig af ham og opfostrer ham. Serien blev skabt i årene 1988-1991 og sendt i Danmark i midten af 1990'erne.

Serien blev til for at undervise små børn om de dårlige ting der er sket i verdenen, bl.a. 2. verdenskrig, men på en måde så børnene kunne forstå det og var interesserede. Serien havde derfor ofte nogle dystre temaer som kunne virke lidt skræmmende. Det handler også lidt om asyl, for Rasmus møder nemlig en hunand fra udlandet.

Eksterne henvisninger 
 Rasmus Rap på youtube - dansk tale
 Episodeguide 
Rasmus Rap på Big Cartoon DataBase
 

Animerede tv-serier
Børnefilm
Tv i Nederlandene
Carbon (flertydig)

Carbon eller karbon har flere betydninger:
 Carbon - grundstoffet kul
 Carbon (programmering) – programmeringssprog.
 Carbonpapir – et stykke papir brugt til at lave gennemslagskopier.
 Need for Speed: Carbon
 Karbon (geologi)

Se også 
Kul (flertydig)
Hide from the Sun

Hide from the Sun er The Rasmus' sjette album. Det blev udgivet 12. september 2005.

Track Liste 

 Shot
 Night After Night (Out Of The Shadows)
 No Fear
 Lucifer's Angel
 Last Generation
 Dead Promises
 Immortal
 Sail Away
 Keep Your Heart Broken
 Heart Of Misery
 Don't Let Go
 Dancer In The Dark (Special Edition bonus nummer)

På udgaven fra Storbritannien er der desuden nummeret Open My Eyes med. For den japanske version er der ydermere nummeret Trigger.

Singles 

Den første single No Fear blev udgivet 29. august 2005. Den anden single Sail Away blev udgivet i november 2005. 

Den tredje fra albummet blev Shot, var kun tilgængelig som download i Storbritannien. 

Den fjerde single Keep Your Heart Broken blev udgivet i slutningen af juli måned 2005.

Musikvideoer

No Fear 

Videoen til No Fear er med en pige som The Rasmus "føler for", ved at synge om hendes liv og hvordan hun føler. Pigen har en besættelse med sommerfugle og følger dem ud af sit lille, mørke soveværelse i søvne. Ude af stand til at se de farer hun går igennem, kommer hun til sidst op på et glastag og falder ned gennem det. Undervejs er hun i en have med mange blomster, farverige sommerfugle og en seng placeret tilfældigt midt i det hele. Slutteligt er hun i sin egen seng, hvor hun startede. Bandets forsanger Lauri har selv sagt, at det ender godt, og at hun bare vågner op i sin egen seng.

Sail Away 

I videoen til Sail Away går bandets forsanger Lauri ned ad en koldt udseende strand, mens han synger. Han ser en mand komme op fra vandet og ind til stranden med et fuglebur. Forsangeren bliver desuden fotograferet af en anden mand, da han samler en fjer op. Han forsætter med at gå og passerer to små piger med store gasmasker, som danser rundt om en pæl med en dukke sømmet på. Derpå går han ind i en lade, hvor resten af bandet også er. En sandstorm starter inde i laden og de bliver til sandskulpturer. Mens Lauri synger falder trommeslageren Akis hoved af, samt begge af bassisten Eeros arme.

Shot 

Til Shot er de et sted, der ligner en øde planet. Videoen er i store træk "close-ups" fra forskellige vinkler og afstande af det spillende band. På et tidspunkt fokuserer man på Lauri, hvor et stjerneskud kan ses i hans iris.

Eksterne henvisninger 
 The Rasmus' officielle hjemmeside

Album fra 2005
The Rasmus-album
Rockalbum fra Finland
Håbefulde Unge Forfattere

Håbefulde Unge Forfattere (HUF) er en dansk forening, der arbejder for at hjælpe og støtte unge med forfatterdrømme. Det er en landsdækkende forening, og alle under 35 år kan melde sig ind, så længe de betaler kontingent.

Formål og historie 
HUF blev oprindeligt dannet i 2003 af Line Lybecker, Nicole Boyle Rødtnes, Bjarke Schjødt Larsen og Rasmus Østergaard Pedersen. Formålet var – og er den dag i dag – at række ud til andre unge landet over og inspirere og støtte dem i deres proces mod at blive bedre forfattere. Foreningen er siden oprettelsen vokset til over 100 medlemmer.

HUF's aktiviteter er centreret omkring Facebook-siden for medlemmer og deres hjemmesiden. Her kan medlemmer kommentere hinandens tekster, oprette eller melde sig ind i skrivegrupper og diskutere alverdens litterære og ikke-litterære problemstillinger.
Medlemmer har også mulighed for at deltage i konkurrencer, caféarrangementer, skriveferier, fester samt et årligt skrivekursus med professionelle undervisere og oplægsholdere.

Udgivelser 
Foreningen udgiver bladet Skrivelyst, som trykkes en gang årligt. Dette blad indeholder artikler af litterær karakter, fx gode råd til skriveprocessen, interview med forfattere og oplysninger om litterære arrangementer både i og udenfor foreningen.

HUF udgiver også samlinger med medlemmernes tekster. Det blev i 2004 til digt- og novellesamlingen Stjerneskud, mens der i 2005 blev der trykt tolv børnebøger. I 2009 udkom HUF's første store tekstsamling; en gyserantologi for unge, med noveller skrevet af foreningens egne medlemmer. Foreningen har også udgivet: På Kanten 2011, Skybrud 2014 og Glimt fra tiden der var os 2017.

Referencer

Ekstern henvisning 
 
 HUFs skrivekursus
 HUFs undervisningsafdeling
 

Foreninger fra Danmark
Forfattere fra Danmark
Dansksprogede forfattere fra Danmark
Suffolk University

Suffolk University er et anset universitet i Boston, Massachusetts, USA. Grundlagt i 1906. Universitetet har avlet ti nobelprismodtagere.

Universiteter i Massachusetts
Boston
Etableret i 1906
Gratis contra libre

Gratis contra Libre er sondringen mellem ”ingen omkostninger” og ”frihed”, som er nødvendig at betone på engelsk, specielt når man omtaler ophavsret til informationer. Sondringen er nødvendig fordi det engelske ord ”free” dækker over begge betydninger. (Således kan "Herbert is a free man." altså enten betyde 'Herbert er en fri mand' eller 'Herbert er en gratis mand').

Det latinske adjektiv ”gratis” betyder det samme på latin, som det gør på dansk: Noget der er gratis stilles til ens rådighed ”uden omkostninger”. Heroverfor står det franske/spanske ord ”libre”, der nedstammer fra det latinske liber, der er en betegnelse for den tilstand det er, at ”have frihed”.

GNU projektet forklarer det således:

"Free software is a matter of liberty, not price. To understand the concept, you should think of free as in free speech, not as in free beer."

Som betyder noget i retning af:

"Fri software er et spørgsmål om frihed, ikke pris. For at forstå meningen, skal du tænke på ordet "free" (fri) som det bruges i ytringsfrihed (free speech), ikke som det bruges i udtrykket "gratis øl" (free beer)."

Fri software er den danske betegnelse for libre software, imens den engelske er Free software. (I begge tilfælde bruges stort F).

Sondringen er særlig væsentlig i forbindelse med ”freeware”, der er gratis software, men ikke (nødvendigvis) Fri software.

Se også 
 Fri software

Eksterne henvisninger 
 Definitionen af Fri software (på amerikansk-engelsk).

Softwarelicenser
Immaterialret
Lili Lani

Lili "Lani" Juanita Katharina Kristiansen (12. juni 1905 i København – 21. februar 1996) var en dansk skuespillerinde, der debuterede som niårig på Det ny Teater. Hun fik roller på bl.a. Odense Teater, Betty Nansen Teatret og Fønix Teatret. Hun var gift fire gange; bl.a. med Poul Reichhardt.

Filmografi 
 Fridas Visor - 1930
 Skal vi vædde en million? – 1932
 Kobberbryllup (film) – 1933
 Nyhavn 17 – 1933
 Skaf en sensation – 1934
 Een blandt mange – 1961
 Lille spejl – 1978

Eksterne henvisninger 
 
 

Skuespillere fra Danmark
Personer fra København
Ole Wegener

Ole Wegener (født 18. februar 1936 i København) er en dansk skuespiller, der er uddannet fra Aarhus Teater i 1962. Herefter foretog han studierejser til London, Berlin, Bukarest, Göteborg og Stockholm. Han har siden hen også været knyttet til Fiolteatret, Folketeatret og Aalborg Teater. Blandt de stykker han har medvirket i kan nævnes Laser og pjalter, Tribadernes nat, Pariserliv, Samfundets støtter, Dødsdansen, En frygtelig ulykke, Gösta Berlings Saga, Gengangere og Og giv os skyggerne. Han har i mange år været gift med skuespillerkollegaen Karen Wegener.

Filmografi 

 Een blandt mange – 1961
 Gøngehøvdingen – 1961
 Venus fra Vestø – 1962
 Dronningens vagtmester – 1963
 Sekstet – 1963
 En ven i bolignøden – 1965
 Ballerina – 1965

Eksterne henvisninger 
 

Personer fra København
Skuespillere fra Danmark
Bodilprisen for bedste mandlige hovedrolle
Dr. Julius Hibbert

Dr. Julius M. Hibbert er en figur fra tegnefilmsuniverset The Simpsons, hvor han er læge i Springfield. Harry Shearer lægger stemme til figuren.

Selv om han ikke er den eneste læge i byen, er det stort set kun ham, beboerne i Springfield besøger, hvis de fejler noget. Dr. Julius Hibbert var med til fødslen ved både Bart, Lisa og Maggie Simpson. Dr. Julius Hibbert har taget sin uddannelse ved Johns Hopkins University.

Udover arbejdet som læge er Dr. Julius Hibbert gift med Bernice Hibbert. Han har to ukendte brødre som henholdsvis er Bleeding Gums Murphy og direktøren på Shelbyville Orphanage. 

Dr. Julius Hibbert har en tendens til at grine på de mest sære og upassende tidspunkter. Det er dog mere en slags klukken end rigtig latter.

Eksterne henvisninger 

Figurer i The Simpsons
Fortuna

Fortuna (ækvivalent til den græske gudinde Tyche) er i romersk mytologi personificeringen af held. Hun vises nogle gange med slør og bind, som moderne versioner af retfærdighed og udviklede sig til at repræsentere livets skrøbelighed.

Eksterne henvisninger 

Romerske gudinder
Tids- og skæbnegudinder
Xen

Xen er en open source virtuel maskine, som gør det muligt at køre flere instanser af forskellige operativsystemer samtidigt på en fysisk maskine.

Eksterne henvisninger 

 Officiel Hjemmeside for Xen
 Officielle Xen Wiki 
 Forskningsdokument om Xens design og benchmarks -(PDF-fil)

Emulationsprogrammer
Linux-software
Windows-software
Jakob Andkjær

Jakob Sciøtt Andkjær (født 7. maj 1985) er en dansk elitesvømmer, som svømmer på det danske svømmelandshold. Jakob Andkjær kommer fra klubben VI39/VAT89. Jakob Andkjær er sprinter og hans favoritdiscipliner er fri og butterfly.

I foråret 2006 svømmer og studerer Jakob Andkjær ved Auburn University i Auburn, Alabama i USA. Han studerer industrielt design.

Bedste internationale resultater 
 Nr. 6 ved EM på kortbane, 2004, i 50 m butterfly
 Nr. 14 ved VM på langbane, 2005, i 50 m butterfly
 Nr. 3 ved EM på langbane, 2006, i 50 m butterfly
 Nr. 3 ved VM på langbane, 2007, i 50 m butterfly

Eksterne henvisninger 
 Jakob Andkjær – Auburn University 
 

Olympiske svømmere fra Danmark
Hundslund Kirke

Hundslund Kirke ligger i Hundslund Sogn, Hads Herred. Kirken er opført omkring år 1200 af granitkvadre i romansk stil. I gotisk tid er koret blevet hvælvet, men selve skibet har beholdt sit bjælkeloft.

Eksterne kilder og henvisninger 
 Hundslund Kirke hos KortTilKirken.dk
 Hundslund Kirke hos danmarkskirker.natmus.dk (Danmarks Kirker, Nationalmuseet)

Kirker i Odder Kommune
Kirker i Århus Stift
Kirker i Århus Amt
FIFA-serien

FIFA-serien er en serie af computerspil startet i 1993 og derefter udgivet årligt af den amerikanske udgiver Electronic Arts og udviklet af deres datterselskab EA Sports. Spilserien der er optaget i Guinness Rekordbog som den bedst sælgende sportsserie, skiftede navn efter FIFA 23 til EA Sports FC, efter samarbejdet med FIFA om brug af navnet brød sammen.

Typisk frigives en ny version sidst på året med opdaterede hold- og spillerdatabaser, som stort set stemmer overens med de aktuelle ligaer i Europa, USA og Sydamerika, foruden en række nye spilfunktioner, samt opdateret grafik og gameplay. Siden 1998 er der i år med slutrunder blevet frigivet en særlig udgave, der indeholder de aktuelle VM- eller EM-landsholdstrupper.

FIFA-serien har en årrække været betragtet som det førende fodboldspil, men har de seneste år fået hård konkurrence fra flere forskellige titler. Dets styrke anses dog netop at være, at de netop har aftaler med så mange hold i så mange lande.

Kilder

Eksterne henvisninger 
Officiel dansk hjemmeside